b'\n_START_ARTICLE_\nKirjastoauto\n_START_PARAGRAPH_\nKirjastoauto on kirjastona toimiva moottoriajoneuvo, joka on tavallisesti koritettu linja-auton tyyppiseksi.\n_START_SECTION_\nKirjastoautotoiminta Suomessa\n_START_PARAGRAPH_\nSuomessa toimi liikkuva kirjasto jo vuosina 1913\xe2\x80\x931914 silloisessa Helsingin maalaiskunnassa eli nykyisen Vantaan kaupungin alueella. Liikkuvista kirjastoista k\xc3\xa4ytettiin Suomessa 1930-luvun loppuun asti nimityst\xc3\xa4 \xe2\x80\x9dkirja-auto\xe2\x80\x9d._NEWLINE_Eduskunnassa esitettiin vuonna 1947 parin kirjastoauton k\xc3\xa4yt\xc3\xb6n kokeilemista, ja seuraavalla vuosikymmenell\xc3\xa4 toimintaa oli Helsingin maalaiskunnan lis\xc3\xa4ksi Karjaalla, Munsalassa ja Nokialla. Kirjastoautoiksi rakennettuja autoja tuli vasta 1960-luvulla vuonna 1961 voimaan tulleen uuden kirjastolain my\xc3\xb6t\xc3\xa4. Ensimm\xc3\xa4isen varta vasten kirjastok\xc3\xa4ytt\xc3\xb6\xc3\xb6n rakennettu kirjastoauto hankittiin Turkuun. Samainen auto on entis\xc3\xb6ity ja edelleen joissain yhteyksiss\xc3\xa4 k\xc3\xa4ytetty esitelt\xc3\xa4ess\xc3\xa4 kirjaston historiaa. Turkulaiset hankkivat kirjastoauton omilla varoillaan heti lain tultua voimaan vuonna 1961 ja pari vuotta t\xc3\xa4m\xc3\xa4n j\xc3\xa4lkeen kirjastoautot hankittiin valtion avustamina Lohjan maalaiskuntaan ja Urjalaan. Vuonna 1965 saatiin kirjastoautot Espooseen, Tammelaan ja Kangasalle, ja vuonna 1966 alkoi kirjastoautotoiminta Helsingiss\xc3\xa4 ja Tampereella._NEWLINE_Suomen ensimm\xc3\xa4iset kirjastoautot rakennettiin yleens\xc3\xa4 kuorma-auton alustalle, vaikka muutamissa tapauksissa perustana oli k\xc3\xa4ytetty pakettiautoa. Pakettiautot olivat kuitenkin kirjastoautoiksi liian pieni\xc3\xa4. K\xc3\xa4yt\xc3\xa4nn\xc3\xb6ss\xc3\xa4 alustalle oli voitava rakentaa noin 10 metrin pituinen kori, koska kirjakokoelma vei tilaa ja lis\xc3\xa4ksi autoon oli varattava kunnolliset yleis\xc3\xb6- ja ty\xc3\xb6skentelytilat. Vaatimukset auton koon suhteen merkitsiv\xc3\xa4t sit\xc3\xa4, ett\xc3\xa4 kirjastoauton alustaa valittaessa kyseeseen tuli vain suurehkon kuorma-auton tai viel\xc3\xa4 mieluummin linja-auton alusta. Suuri osa 1970-luvun kirjastoautoista oli rakennettu Sisun alustalle, mutta k\xc3\xa4yt\xc3\xb6ss\xc3\xa4 oli muitakin merkkej\xc3\xa4, muiden muassa Ford, Bedford, Scania ja Volvo. Kirjastoautojen koreja ovat rakentaneet Kiitokori Oy Kausalassa, Ajokki Oy Tampereella, Nummela Oy Kaarinassa ja Erikoiskori Oy Iisalmessa._NEWLINE_Kirjastoauton henkil\xc3\xb6kunnalle on kuulunut varsinaisen lainaustoiminnan lis\xc3\xa4ksi erilaisia neuvontaan liittyvi\xc3\xa4 teht\xc3\xa4vi\xc3\xa4. Kirjastoautojen reitit suunnitellaan usein siten, ett\xc3\xa4 autot k\xc3\xa4yv\xc3\xa4t muiden muassa koulujen, vanhainkotien ja erilaisten hoitolaitosten pihoilla. Normaalien kirjastoautojen ohella joissakin kunnissa on ollut my\xc3\xb6s monitoimiautoja, joiden varusteina on ollut erilaisia audiovisuaalisia laitteita. Kirjastoautotoimintaan on lis\xc3\xa4ksi vahvasti liittynyt sosiaalinen merkitys, koska kirjastoautot ovat perusteht\xc3\xa4v\xc3\xa4ns\xc3\xa4 ohella tarjonneet ihmisille kohtaamispaikan, jossa on voitu tutustua uusiin ihmisiin ja vaihtaa kuulumisia vanhojen tuttavien kanssa._NEWLINE_Enimmill\xc3\xa4\xc3\xa4n Suomessa on toiminut yht\xc3\xa4aikaisesti 234 kirjastoautoa vuonna 1991. Vuonna 2005 Suomessa hankittiin kymmenen kirjastoautoa lis\xc3\xa4\xc3\xa4. Nyky\xc3\xa4\xc3\xa4n kirjastoautoja on vajaat 200. Kirjastoautojen t\xc3\xa4m\xc3\xa4nhetkinen k\xc3\xa4ytt\xc3\xb6ik\xc3\xa4 on kahden vuosikymmenen paikkeilla. Suomessa on j\xc3\xa4rjestetty Kirjastoautop\xc3\xa4ivi\xc3\xa4 vuodesta 1992 l\xc3\xa4htien noin joka toinen vuosi eri paikkakunnilla.\n_START_SECTION_\nKirjastoautotoiminta muualla\n_START_PARAGRAPH_\nEnsimm\xc3\xa4isen kirjastoauton Yhdysvalloissa perusti Mary Lemist Titcomb (1857\xe2\x80\x931932), joka oli huolissaan siit\xc3\xa4, etteiv\xc3\xa4t kirjastot saavuttaneet kaikkia ihmisi\xc3\xa4. Gerstenslager-yhti\xc3\xb6 erikoistui 1950-luvulla kirjastoautojen rakentamiseen._NEWLINE_Pohjoismaista kirjastoautotoiminta alkoi ensimm\xc3\xa4isen\xc3\xa4 Norjassa Vestre Totenin kunnassa jo vuonna 1939. Siell\xc3\xa4 paikallinen leipuri, joka oli sivutoiminen kirjastonhoitaja, alkoi kuljettaa leipomotuotteiden ohella joka toinen sunnuntai pakettiautossaan kirjoja lukuhaluisille. Ruotsissa ensimm\xc3\xa4inen kirjastoauto otettiin k\xc3\xa4ytt\xc3\xb6\xc3\xb6n vuonna 1948 ja Tanskassa vuonna 1957.'